รองนายกรัฐมนตรีเตรียมหารือ กกต.ชุดใหม่เพื่อปลดล็อคพรรคการเมืองและไพรมารี่โหวตในสัปดาห์หน้า
นายวิษณุ เครืองาม รองนายกรัฐมนตรีฝ่ายกฎหมาย เปิดเผยว่า สัปดาห์หน้าจะนัดหมายพบกับคณะกรรมการการเลือกตั้ง (กกต.)ชุดใหม่ ซึ่งได้แจ้งผ่าน พ.ต.อ.จรุงวิทย์ ภุมมา เลขาธิการกกต. แล้ว แต่ยังไม่ได้รับแจ้งวันเวลาซึ่งการพบกันครั้งแรกจะหารือกันหลายประเด็น แต่ยังไม่แน่ใจว่าจะได้ข้อยุติกรณีการทำไพรมารี่โหวต หรือเรื่องการแบ่งเขตเลือกตั้ง เพราะเป็นการพบครั้งแรก และเป็น กกต.ชุดใหม่ ทั้งนี้จะมีการหารือเพื่อให้ได้ข้อสรุปการปลดล็อคพรรคการเมืองด้วย ส่วนการขอแก้กฎหมายพระราชบัญญัติประกอบรัฐธรรมนูญว่าด้วยคณะกรรมการการเลือกตั้งพ.ศ.2560ของสภานิติบัญญัติแห่งชาติ (สนช.) เพื่อล้มผู้ตรวจการการเลือกตั้งภายหลัง สนช.ถอนร่างขอแก้ไขนั้นตนเองไม่ทราบรายละเอียดวข้อกฎหมายดังกล่าวเพราะเริ่มต้นที่ สนช.เป็นผู้เสนอ แม้ตนเองจะเป็นผู้รับผิดชอบฝ่ายกฎหมายแต่รับผิดชอบเฉพาะกฏหมายในส่วนของรัฐบาลเท่านั้นที่ผ่านมาไม่เคยนำเรื่องดังกล่าวมาหารือในคณะรัฐมนตรี

รองนายกรัฐมนตรียังกล่าวถึงการตรวจสอบคุณสมบัติผู้ตรวจการเลือกตั้งที่จะครบ 15 วัน ว่าเป็นอำนาจของ กกต.ชุดใหม่จะได้ข้อยุติหรือไม่ขึ้นอยู่กับการหารือระหว่างกกต.ชุดใหม่และชุดเก่า กรณีที่มีการ้องคัดค้านผู้ตรวจราชการการเลือกตั้ง กกต.ชุดใหม่จะเป็นผู้พิจารณา